Հետազոտական աշխատանք

Թեմա՝ Ուսուցչի առարկայական և մասնագիտական գիտելիքների ու հմտությունների կատարելագործումը ստեղծագործական և հետազոտական աշխատանքների ընթացքում

Առարկա՝ Շախմատ

Կատարող՝ Կարո Սարգսյան

 **Ներածություն**

Հետազոտության նպատակն է կատարելագործել ուսուցչի առարկայական և մասնագիտական հմտությունները, որն էլ ուսուցչին կօգնի դասը ավելի արդյունավետ և օգտակար դարձնել։

ՈՒսուցիչը շախմատի դասի ընթացքում պետք է կարողանա իր աշակերտին տալ այն ամբողջ գիտելիքը,որին տիրապետում է։ Ինչի համար էլ համագործակցեցի ծնողների հետ թույլ տվեցի երբեմն մասնակցել դասերին։

Կազմակերպեցի ուսուցիչների և աշակերտների հետ շախմատային մրցումներ։

Ստեղծեցի միջառարկայական կապեր՝ տեխնոլոգիա,մաթեմատիկա, ֆիզկուլտուրա,մայրենի լեզու առարկաներից։

Կազմակերպեցի փոխադարձ դասալսումներ,որն էլ իր

արդյունքը տվեց՝ նոր մոտեցում ուսման պրոցեսում։

Կազմակերպեցի միջդպրոցական մրցումներ իմ կողմից դասավանդվող դպրոցների միջև յուրաքանչյուր դպրոցից ընդգրկելով ութական աշակերտ։

Արդեն երկար տարիներ կազմակերպում եմ ներդպրոցական մրցումներ դպրոցի ներսում ձևավորելով թիմ դպրոցական օլիմպիադաներին մասնակցելու համար։ Անցկացնում եմ դպրոցական օլիմպիդաների տարածքային՝ Գավառի,Մարտունու,Վարդենիսի,Ճամբարակի Սևանի մրցումները ապահովելով նաև իմ դպրոցների մասնակցությունը։ Գեղարքունիքի մարզային օլիմպիադան։

Դպրոցը բազմիցս դարձել է մարզային օլիմպիադայի հաղթող։Մասնակցել ենք հանրապետական փուլին գրավել հիգերորդ տեղը պայքարելով երրորդ տեղի համար,որը մարզի լավագույն արդյունքն է հանրապետական փուլում։Այս տարի գրավել ենք երկրորդ տեղը , վերջին խաղին առաջին և երկրորդ խաղատախտակների վրա վրիպելու պատճառով՝ առաջինում բաց թողնելով ոչ ոքին, երկրորդում՝ հաղթանակը։Այս ամենը լավ մոտիվացիա է ստեղծել և շատերն են ցանկանում պարապել և ընգրկվել դպրոցական թիմում,շատերն էլ ցանկանում են ընգրկվել շախմատի ակադեմիայի խմբակում։

Ծանոթ լինելով lichess.org ,chess.com ՏՀՏ ծրագրերին կորոնավիրուսի հայտնվելու ժամանակ էլ ավելի զարգացրի իմ այդ ծրագրերից օգտվելու հմտությունները, իսկ ուսուցիչների պարտադիր ատեստավորման ընթացքում ծանոթացա նաև learningapps.org և armedu.am ՏՀՏ ծրագրերին։

Ստեղծել ենք խաղեր այդ ծրագրերի օգնությամբ,որը ևս արդյունավետորեն օգտագործում եմ առարկան ավելի հասանելի և հետաքրքիր դարձնելու համար։

Ստեղծել եմ նաև տարբեր դասարաննորի viber խմբեր և համագործակցում ենք։

Օգտվում եմ Սամվել Միսակյանի մեթոդական ուղեցույցից և կիրառում տարբեր մեթոդներ։

<<Ձեզանից ոչ բոլորը կդառնան շախմատիստ, բայց ոչ ոք չի ափսոսա այն ժամանակը,որը տվել է շախմատին,քանի որ այն կօգնի ձեզ ցանկացած մասնագիտության մեջ>>ասել է շախմատի 9-րդ չեմպիոն Տիգրան Պետրոսյանը։

 **Հետազոտություն**

Գավառի 8-րդ դպրոց 4-րդ դասարան 29 աշակերտ

Դասի թեման Մարտավարական հնարքներ․զոհաբերում<<խեղդուկ մատ>>

Դասի նպատակը ձևավորել այլընտրանքային, բազմատարբերակային մտածողություն սովորողների մոտ։Օգտագործելով դիրքի գնահատումը՝ սովորողների միջոցով բացահայտել մարտավարական հնարքը։

Ձևավորել հմտություն կիրառելու մարտավարական հնարքը այլ իրավիճակներում։

 **Օգտագործվող մեթոդներ**

1. Բացառման
2. Հարցերի միջոցով բացահայտել թե,որ խաղաքարը կարող է փակ դիրքում շախ հայտարարել
3. Վերհիշել ինչ է շախը, մատը
4. Պարզել թե որ շախը մատի կհանգեցնի

Օգտվելով բացառման մեթոդից երեխաների հետ պարզում ենք,որ փակ դիրքում միայն ձին կարող է ցատկել և հարվածել արքային՝շախ հայտարարելով նրան։Վերհիշում ենք ,որ մատը դա այն շախն է,որից ազատվել հնարավոր չէ ոչ շախ տվող խաղաքարը վերցնելով,ոչ էլ արքային անվտանգ դաշտ տեղափոխելով և ոչ էլ ծածկվելով շախից։ Վերհիշում ենք , որ վերջինս ձիու շախի ժամանակ հնարավոր չէ։Երեխաների օգնությամբ գտնում ենք այն շախը,որը մատի կհանգեցնի։

ԱՈՒՊ-ի երեխաներից պահանջվում եմ իմանալ,որ <<խեղդուկ մատ>>առաջանում է փակ դիրքերում և այն իրացվում է ձի խաղաքարի օգնությամբ։

Առավել օժտված երեխաների օգնությամբ լուծում ենք առավել դժվար առաջադրանքները,որտեղ նախ պետք է արքային փակել՝<<խեղդել>> նոր մատ հայտարարել։

Դրանից հետո աշակերտներին բաժանում ենք խմբերի և կատարում գործնական աշխատանք։ Ամեն խմբում 5-6 աշակերտ։Երեխաները ինքնուրույն աշխատում են հերթով շշուկով քնարկելով իրադրությունը և 15 րոպեից խմբի ավագը ներկայացնում է լուծումը։Գործնական աշխատանքի ընթացքում ես շրջում եմ խմբերում աշխատելով բոլորին ներգրավել աշխատանքին։

Հետազոտության ընթացքում աշակերտներին առաջարկվել է դիտել<<Կատվեի թագուհին>> Բենջամին Բլումի երիցուկի մեթոդով կատարել եմ քննարկում 1 ով էր Կատվեն 2 ինչու այդպես վարվեց 3 ճիշտ եմ հասկանում որ դուք կուզենայիք նմանվել Կատվեին 4 լավ էր թե վատ որ Կատվեն այդպես վարվեց 5 ինչ կլիներ եթե Կատվեն այդպես չվարվեր 6 դուք ինչ կանեիք Կատվեի փոխարեն։

**Աշխատանքի ընթացքում ձևավորվում են հետևյալ արժեքները**

Համբերատարություն

Համագործակցություն

Տրամաբանություն

Պատասխանատվություն

Արդարության զգացում

Հավասարություն

Բանավոր և գրավոր աշխատանքի համար միավորային գնահատում։

Ձևավորվող գնահատման ժամանակ աշակերտներին բացատրում եմ թե ինչը չգիտի և ինչի վրա պետք է աշխատել։Այն աշակերտները ովքեր ճիշտ են կատարել առաջադրանքները ոգևորում եմ <<շատ ապրես>>,<<հիանալի է>>,<<դու մեծ բարձունքների կհասնես>> արտահայտություններով։

**Դասի վերջարդյունքը**

Գնահատել և վերլուծել դիրքը, որոնել և գտնել այլընտրանքային ուղիներ՝կիրառելով մարտավարական հնարքներ։Ստեղծել մարտավարական հնարքներ։

Այս հետազոտության արդյունքում պարզել եմ , որ ուսուցիչը միշտ պետք է կատարելագործի իր գիտելիքներն ու հմտությունները։Ուսուցիչը իր աշակերտների մոտ պետք է իր վարքագծով, նյութի մատուցման մեթոդներով սեր սերմանի շախմատ առարկայի նկատմամբ։

Ես լինելով շախմատի ակադեմիայի մարզիչ մշտապես մասնակցում եմ այնտեղ կազմակերպվող սեմինարներին և ձգտում եմ տեղյակ լինել շախմատային նորություններին։Շախմատի դերն ու նշանակությունը բարձր է գնահատվում ամբողջ աշխարհում ինչի վկայությունն է շատ ու շատ զարգացած երկրների ցանկությունը իրենց երկրներում նույնպես շախմատը ներդնել դպրոցական ծրագրերում։

Կազմակերպվում են կոնֆերանսներ , կատարում փորձի փոխանակում , պատրաստում կադրեր։

 **Գրականության ցանկ**

Սամվել Միսակյան Մեթոդական ուղեցույց

Համլետ Թումանյան 4-րդ դասարանի դասագիրք։